BERETNING FRA KOMMISSIONEN TIL EUROPA-PARLAMENTET OG RÅDET om udgifterne for EUGFL, Garantisektionen - Alarmsystemet nr. 5/2003 og nr. 6/2003

INDHOLDSFORTEGNELSE

1. DEN GENERELLE UDVIKLING I DE MÅNEDLIGE UDGIFTER

2. FORELØBIGT BEVILLINGSFORBRUG

3. KOMMENTARER

4. KONKLUSIONER

1. Den generelle udvikling i de månedlige udgifter

Nedenstående tabeller viser den generelle udvikling i de månedlige udgifter i forhold til udgiftsprofilen. Opgørelsen svarer til medlemsstaternes udgifter fra den 16. oktober 2002 til den 30. april 2003.

1.1. Underudgiftsområde 1a: DEN FÆLLES LANDBRUGSPOLITIK

>TABELPOSITION>

1.2. Underudgiftsområde 1b: Landdistrikternes udvikling

>TABELPOSITION>

2. Foreløbigt bevillingsforbrug

Nedenstående tabeller viser det foreløbige bevillingsforbrug i den femte og sjette måned i regnskabsåret 2003:

>TABELPOSITION>

>TABELPOSITION>

3. KOMMENTARER

3.1. Bevillingsforbruget for juni 2003

Forbruget af bevillinger under budgettets udgiftsområde 1 udgør for april 2003 (medlemsstaternes udgifter fra 16. oktober 2002 til 30. april 2003) 32 578,6 mio. EUR, dvs. 72,8 % af bevillingerne. Udgifterne ligger

- 721,9 mio. EUR under indikatoren for underudgiftsområde 1a (traditionelle udgifter for EUGFL, Garantisektionen, og veterinærudgifter) og

- 262,5 mio. EUR over indikatoren i underudgiftsområde 1b (landdistrikternes udvikling).

3.2. Valutafaktorer

Dollarens vekselkurs over for euroen

De udgifter, som er angivet ovenfor, er fastsat under hensyntagen til udviklingen i dollarens vekselkurs over for euroen. For en væsentlig del af eksportrestitutionerne for landbrugsprodukter, især for korn og sukker samt for nogle former for intern støtte såsom bomuldsstøtten, afhænger udgifterne af udviklingen i dollarkursen.

I overensstemmelse med Rådets forordning om budgetdisciplin (Rådets forordning (EF) nr. 2040/2000 af 26. september 2000) blev ændringsskrivelsen til landbrugsbudgettet for 2003 udarbejdet på grundlag af den gennemsnitlige dollarkurs for juli, august og september 2002, dvs. 1 EUR = 0,98 $. I perioden fra den 1. august 2002 til den 30. april 2003 var den gennemsnitlige dollarkurs 1 EUR = 1,03 $, dvs. over den kurs, der lå til grund for opstillingen af budgettet for 2003.

3.3. Markedsfaktorer

Underudgiftsområde 1a

For underudgiftsområde 1a ligger rytmen i budgetgennemførelsen under indikatoren for alle budgetafsnit. Dette generelle underforbrug af budgetbevillingerne vedrørte dog ikke kapitlerne om markafgrøder, olivenolie, mælk og fødevareprogrammer, der udviste et overforbrug af de tilsvarende bevillinger.

Følgende kommentarer er påkrævet for visse budgetkapitler:

Kapitel B1-10: Markafgrøder // Afvigelse: + 103 mio. EUR (+0,6%)

// (udgifter: 16 465 mio. EUR)

(indikator: 16 362 mio. EUR)

Ifølge Kommissionens skøn skyldes en del af dette overforbrug i dette kapitel en accelereret rytme i betalingerne for direkte støtte til markafgrøder. Det skønnes nemlig, at medlemsstaterne har udbetalt ca. 99,7 % af den direkte støtte, mens gennemsnitsniveauet for indikatoren for disse ordninger blev beregnet til ca. 97,4 % af budgetbevillingerne for perioden til 30. april 2003. Kommissionen forventer desuden, at bevillingsbehovet for eksportrestitutioner for korn kan stige som følge af en forhøjelse af restitutionssatserne for blød hvede, mel, byg og malt. På samme måde kan udgifterne til kornintervention blive højere som følge af det forventede større opkøb og mindre salg af korn fra offentlig oplagring. På dette tidspunkt skønner Kommissionen, at overforbruget af dette kapitels bevillinger kan vare ved indtil udgangen af regnskabsåret.

Kapitel B1-11: Sukker // Afvigelse: -52 mio. EUR (-3,5%)

// (udgifter: 843 mio. EUR)

(indikator: 895 mio. EUR)

Dette underforbrug skyldes en nedgang i den eksporterede sukkermængde i forhold til den mængde, der forventedes at være eksporteret på dette tidspunkt af året. Kommissionen forventer, at dette underforbrug vil fortsætte til udgangen af regnskabsåret.

Kapitel B1-12: Olivenolie // Afvigelse: + 20 mio. EUR (+ 0,9%)

// (udgifter: 2 016 mio. EUR)

(indikator: 1 996 mio. EUR)

Dette overforbrug skyldes, at ca. 54,0 mio. EUR af de udgifter, som blev afholdt og anmeldt af medlemsstaterne, vedrører udbetaling af produktionsstøtte for de foregående produktionsår, som der ikke blev taget højde for, da budgettet blev opstillet.

Kapitel B115: Frugt og grøntsager // Afvigelse: -99 mio. EUR (-6,1%)

// (udgifter: 744 mio. EUR)

(indikator: 843 mio. EUR)

Dette underforbrug skyldes hovedsagelig friske frugter og grøntsager, hvor færre mængder frugt og grøntsager blev købt tilbage fra markedet som følge af gunstige markedsvilkår, mens støtten til bananer blev fastsat på et lavere niveau i sammenligning med de mængder og niveauer, der blev lagt til grund, da budgettet blev opstillet. Disse faktorer resulterede i, at medlemsstaterne afholdt og anmeldte lavere udgifter. Kommissionen forventer, at behovet for bevillinger til disse ordninger vil være lavere ved udgangen af regnskabsåret.

Kapitel B1-16: Vin // Afvigelse: -20 mio. EUR (-1,5%)

// (udgifter: 648 mio. EUR)

(indikator: 668 mio. EUR)

For perioden indtil den 30. april 2003 viser dette kapitels bevillinger et lille underforbrug i sammenligning med indikatoren. Kommissionen forventer, at dette kapitels bevillinger vil udvise et underforbrug ved udgangen af regnskabsåret. Dette underforbrug kan hovedsagelig tilskrives det forhold, at der i betragtning af den nuværende markedssituation ikke vil blive tale om nogen krisedestillation i år, en ordning, som der på budgettet var afsat bevillinger til for en mængde på 8,0 mio. hl. På samme måde forventes destillationen til spiritusindustrien at andrage ca. 8,7 mio. hl i sammenligning med budgetbevillinger for 12,5 mio. hl til en sådan destillation.

Kapitel B1-20: Mælk // Afvigelse: + 49 mio. EUR (+ 1,9%)

// (udgifter: 1 491 mio. EUR)

(indikator: 1 442 mio. EUR)

Den internationale markedssituation gjorde det nødvendigt at forhøje eksportrestitutions satserne for smør og skummetmælkspulver ud over de satser, der oprindelig blev lagt til grund for 2003-budgettet. Denne forhøjelse resulterede i et overforbrug af de tilsvarende bevillinger i sammenligning med indikatoren for perioden indtil den 30. april 2003.

Kapitel B1-21: Oksekød // Afvigelse: -479 mio. EUR (-5,7%)

// (udgifter: 4 729 mio. EUR)

(indikator: 5 208 mio. EUR)

For perioden indtil den 30. april 2003 skyldes det konstaterede underforbrug delvis lavere udbetalinger for eksportrestitutioner på grund af faldet i den eksporterede mængde oksekød. Kommissionen forventer, at dette fald vil fortsætte til udgangen af året og således medføre et underforbrug af de tilsvarende bevillinger.

En anden del af det konstaterede underforbrug skyldes dog den lavere rytme i præmieudbetalingerne i sammenligning med indikatoren for den samme periode. De fleste præmieordninger med undtagelse af slagtepræmien udviser en udbetalingsrytme, der er langsommere end forventet i indikatoren. På dette tidspunkt kan Kommissionen dog ikke drage konklusioner om det endelige bevillingsforbrug af de tilsvarende budgetbevillinger for disse præmieordninger.

Kapitel B1-22: Fåre- og gedekød // Afvigelse: -41 mio. EUR (-0,3%)

// (udgifter: 1 764 mio. EUR)

(indikator: 1 805 mio. EUR)

For perioden indtil den 30. april 2003 skyldtes det mindre underforbrug i sammenligning med indikatoren, at antallet af udbetalte præmier var lidt lavere end det antal, der blev lagt til grund, da budgettet blev opstillet, mens udbetalingerne over de nationale midler ikke nåede op på det beløb, der er fastsat i forordningen, for visse medlemsstater.

Kapitel B1-23: Svinekød // Afvigelse: -42 mio. EUR (-20,6%)

// (udgifter: 72 mio. EUR)

(indikator: 114 mio. EUR)

Kommissionen forventer et underforbrug af dette kapitels bevillinger ved udgangen af året. Dette vil hovedsagelig skyldes både færre mængder eksporteret svinekød og lavere restitutionssatser end, hvad der blev lagt til grund for udarbejdelsen af budgettet for 2003.

Underudgiftsområde 1b

Kapitel B1-40: Landdistrikternes udvikling // Afvigelse: + 262 mio. EUR (+ 5,6%)

// (udgifter: 1 435 mio. EUR)

(indikator: 1 173 mio. EUR)

Der blev iagttaget en generel acceleration af gennemførelsen for programmerne for udvikling af landdistrikterne, der for tiden ligger på ca. 31 % af budgetbevillingerne, mens indikatoren blev beregnet til en gennemførelsesrytme på 25 % for perioden indtil den 30. april 2003. Den betydelige acceleration iagttages mest i gennemførelsen af miljøforanstaltninger i landbruget Det skal bemærkes, at medlemsstaterne erfaringsmæssigt udbetaler næsten halvdelen af deres årlige tildeling i de sidste to uger af regnskabsåret. Det er derfor vanskeligt på nuværende tidspunkt at vurdere det endelige forbrug af budgetbevillingerne for udvikling af landdistrikterne.

4. KONKLUSIONER

Bevillingsforbrug pr. 30. april 2003

Forbruget af bevillinger for juni 2003 (medlemsstaternes udgifter fra 16. oktober 2002 til 30. april 2003) viser, at der for underudgiftsområde 1a er et generelt underforbrug af budgetbevillingerne trods overforbruget i visse kapitler i budgettet. Inden for denne tendens forventes underforbruget af bevillinger for visse budgetkapitler såsom sukker, frugt og grøntsager, vin, oksekød og svinekød på grundlag af de nuværende markedsudsigter at vare ved indtil udgangen af regnskabsåret. For underudgiftsområde 1b skal medlemsstaterne sørge for ikke at overskride deres bevillinger for 2003 til de programmer for udvikling af landdistrikterne, der blev godkendt for perioden 2000-2006.